Diari Oficial de la Generalitat Valenciana


Sumari del DOGV 3987, del 26-04-2001 (2001/3098)

ORDRE de 6 de març de 2001, de la Conselleria de Cultura i Educació per la qual es disposa el funcionament de l'Institut d'Educació Secundària núm. 10 de Castelló de la Plana.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   3987

Data del DOGV
:   26-04-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/3098


Data del document
:   06-03-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Castelló de la Plana
    * ensenyament públic
    * centre d'ensenyament
    * ensenyament secundari

ORDRE de 6 de març de 2001, de la Conselleria de Cultura i Educació per la qual es disposa el funcionament de l'Institut d'Educació Secundària núm. 10 de Castelló de la Plana. [2001/3098]
  
El Decret 34/2001, de 13 de febrer, de Govern Valencià, publicat en el Diari Oficial de la Generalitat Valenciana de 16 de febrer, pel qual es crea l'Institut d'Educació Secundària núm. 10 de Castelló de la Plana, va autoritzar la Conselleria de Cultura i Educació per a dictar les disposicions necessàries per al seu acompliment i desenrotllament.
  
És procedent ordenar l'inici de les activitats del centre de nova creació, determinar els ensenyaments que s'hi impartixen i adoptar les mesures necessàries perquè puga desenrotllar la seua activitat acadèmica.
  
Fent ús de les competències que m'atorga l'article 35 de la Llei 5/1983, de Govern Valencià,
  
ORDENE
  
Primer
  
1. L'Institut d'Educació Secundària núm. 10 de Castelló de la Plana, codi 28890882, iniciarà les seues activitats el curs acadèmic 2000/2001.
  
2. El citat curs escolar admetrà matrícula per a cursar Educació Secundària Obligatòria.
  
3. El centre impartirà els següents programes d'educació bilingüe: el Programa d'Ensenyament en Valencià (PEV) i el Programa d'Incorporació Progressiva (PIP).
  
Segon
  
El director territorial de Cultura i Educació de Castelló nomenarà l'equip directiu del centre, conformement amb en el que s'establix en l'article 14.3 del Reglament Orgànic i Funcional dels Instituts d'Educació Secundària aprovat pel Decret 234/1997, de 2 de setembre, de Govern Valencià.
  
Tercer
  
La Direcció General de Centres Docents determinarà i gestionarà els fons necessaris per a la posada en funcionament i manteniment del centre. Així mateix, dotarà el centre de l'equipament i material didàctic necessaris. A estos efectes, la Direcció Territorial de Cultura i Educació n'efectuarà l'oportuna i raonada proposta.
  
Quart
  
La Direcció General d'Ordenació i Innovació Educativa i Política Lingüística podrà modificar els programes d'educació bilingüe que s'implanten en esta ordre.
  
DISPOSICIONS ADDICIONALS
  
Primera
  
El que s'establix en esta disposició s'inscriurà en el Registre de Centres Docents de la Comunitat Valenciana.
  
Segona
  
Fins a la finalització de les obres el centre desenrotllarà les seues activitats a l'edifici cedit per l'Ajuntament de Castelló de la Plana a l'antiga seu regiment Tetuán XIV, partida Bovalar, quadra 3ª, CP12004 Castelló de la Plana.
  
DISPOSICIONS FINALS
  
Primera
  
S'autoritza els distints òrgans directius d'esta Conselleria perquè, en l'àmbit de les seues respectives competències, adopten les mesures necessàries per a l'aplicació i desenrotllament del que es disposa en esta ordre.
  
Segona
  
Esta ordre entrarà en vigor el dia de la seua publicació en el Diari Oficial de la Generalitat Valenciana. Això no obstant, els seus efectes s'entenen referits a l'1 de juliol de 2000.
  
València, 6 de març de 2001
  
El conseller de Cultura i Educació
  
MANUEL TARANCÓN FANDOS